דוח משרד הבריאות על כוח האדם שפורסם היום (ג') מצביע על ירידה בשיעור הרופאים, האחיות, רופאי השיניים וטכנאי השיניים במערכת הבריאות בשנת 2012. למרות הירידה, עדיין בישראל יש יותר רופאים בהשוואה לממוצע ה-OECD.
שיעור רופאי השיניים בישראל אף הוא במגמת ירידה בעשור האחרון, אך עדיין גבוה בהשוואה לממוצע ה- OECD. מספר רופאי השיניים עד גיל 65 ירד ל-1.04 לאלף נפש בסוף 2012, זאת בהשוואה ל- 1.12 בשנת 2000 - ירידה של 7% סך הכל.באילו תחומי רפואה כן יש שגשוג בכוח האדם? בשנת 2012 המשיכה מגמת העלייה בשיעור הרוקחים, הפסיכולוגים, השינניות, עובדי מעבדה רפואית, האופטומטריסטים, הגנטיקאים הקלינים, הפזיותרפיסטים, המרפאים בעיסוק, קלינאי התקשורת והדיאטנים.תחום הפסיכולוגיה פורח עם עלייה של 30% בשיעור הפסיכולוגים ביחס לשנת 2000, עם 1.15 לכל אלף נפש. כשלושה רבעים מכלל הפסיכולוגים הן נשים - אחוז יציב ביחס לעשור האחרון.